CELEX: 32013R1231
Language: ro
Date: 2013-11-28 00:00:00
Title: Regulamentul de punere în aplicare (UE) nr. 1231/2013 al Comisiei din 28 noiembrie 2013 privind clasificarea anumitor mărfuri în Nomenclatura combinată

3.12.2013   
            
            
               RO
            
            
               Jurnalul Oficial al Uniunii Europene
            
            
               L 322/13
            
         REGULAMENTUL DE PUNERE ÎN APLICARE (UE) NR. 1231/2013 AL COMISIEI
   din 28 noiembrie 2013
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a aceluiași tabel.
   Articolul 2
   Informațiile tarifare obligatorii care nu sunt conforme cu prezentul regulament pot fi invocate în continuare, în conformitate cu articolul 12 alineatul (6) din Regulamentul (CEE) nr. 2913/92, pentru o perioadă de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 noiembrie 2013.
      
         
            Pentru Comisie, pentru președinte
         
         Dacian CIOLOȘ
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (JO L 302, 19.10.1992, p. 1).
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Extract aromatic din distilat tratat (TDAE) având următoarele proprietăți fizico-chimice:
                  
                              —
                           
                           
                              conținutul de constituenți aromatici între 74,2 % și 75 % în greutate, determinat prin metoda cromatografie pe coloană descrisă în anexa A de la capitolul 27 din Notele explicative la Nomenclatura combinată (NENC);
                           
                        
                              —
                           
                           
                              densitatea la 15 °C între 0,9521 și 0,9590 g/cm3;
                           
                        
                              —
                           
                           
                              maximum 4 % din volum distilă până la 300 °C, la aplicarea metodei ASTM D 86-67 (EN ISO 3405).
                           
                        TDAE este un extract obținut prin rafinarea lubrifianților din reziduurile de distilare în vid.
                  Constituenții aromatici sunt produse secundare ale rafinării uleiurilor de bază pentru lubrifianți și a cerurilor.
                  Produsul este utilizat ca plastifiant pentru compuși de cauciuc nevulcanizat care constituie materii prime pentru fabricarea anvelopelor și a altor produse din cauciuc vulcanizat.
               
               
                  2707 99 99
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate și pe baza textului de la codurile NC 2707, 2707 99 și 2707 99 99.
                  Deoarece produsul nu a fost obținut direct prin distilarea sau rafinarea uleiurilor brute de petrol sau a uleiurilor brute obținute din minerale bituminoase și greutatea constituenților aromatici în produs o depășește pe cea a constituenților nearomatici, clasificarea la poziția 2710 ca uleiuri din petrol sau uleiuri din minerale bituminoase, altele decât uleiurile brute; preparate nedenumite și necuprinse în altă parte, care conțin în greutate minimum 70 % uleiuri din petrol sau din minerale bituminoase sau deșeuri de uleiuri este exclusă (a se vedea nota 2 de la capitolul 27).
                  Deoarece produsul nu a fost obținut direct din petrol, uleiuri din petrol sau din uleiuri din minerale bituminoase și conținutul de constituenți aromatici în produs este mai mic de 80%, clasificarea la poziția 2713, care cuprinde cocs de petrol, bitum de petrol și alte reziduuri din acestea este exclusă [a se vedea și Notele explicative la Nomenclatura combinată (NENC) aferente supozițiilor 2713 90 10 și 2713 90 90].
                  Produsul este un extract aromatic obținut prin rafinarea lubrifianților din reziduuri de distilare în vid. Datorită conținutului de constituenți aromatici, el aparține categoriei uleiurilor sau produselor similare în cazul cărora greutatea constituenților aromatici o depășește pe cea a constituenților nearomatici (a se vedea și NENC aferentă supozițiilor 2707 99 91 și 2707 99 99, punctul 2).
                  În consecință, produsul trebuie clasificat la poziția NC 2707 99 99.